As we have mentioned earlier that every update always bring patches for the bugs and new features. Ke eng? 16 Le gona dikgatišo tšeo di ngwaletšwego bafsa di ka ba thuša go tiiša segwera sa bona le Jehofa. (Bala Mmoledi 12:1, 13.) Di ka thuša le batho ba bagolo. Ka mohlala, tokollo ya Phafoga! ya July-September 2009 e be e na le sehlogo se se rego, “Bafsa ba a Botšiša . . . Nka Dira Bjang Gore go Bala Beibele go Thabiše?” Sehlogo seo se na le ditšhišinyo tše dibotse e bile se na le lepokisi leo o ka le segago, wa le boloka gomme wa le šomiša ge o ithuta. Na batho ba bagolo ba ile ba holwa ke sehlogo seo? Mma yo mongwe o re o be a thatafalelwa ke go bala Beibele. Eupša o ile a diriša ditšhišinyo tša sehlogong seo gomme ga bjale o thabela go bala Beibele. O re o thabela go bona kamoo dipuku tša Beibele di tswalanago ka gona le go bopa seswantšho se sebotse. O okeditše ka gore: “Ruri go bala Beibele go ntlišetša lethabo leo ke sa kago ka le bona.”